**Αθήνα:** 06.03.2020

**Αρ. Πρωτ.:** 333

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Άμεση λήψη μέτρων για την προστασία ατόμων ευπαθών ομάδων από τον κορωνοϊό**

Με επιστολή της στον υπουργό Υγείας η ΕΣΑμεΑ προτείνει τη λήψη μέτρων για την προστασία των εργαζομένων με χρόνιες παθήσεις και των γονέων τέκνων ατόμων με αναπηρία που εργάζονται σε χώρους παροχής υγείας, σε σχολικές μονάδες ή γενικά σε υπηρεσίες που υπάρχει άμεση επαφή με το κοινό. [Αναλυτικά η επιστολή.](https://www.esamea.gr/our-actions/yyka/4659-lipsi-metron-prostasias-ton-atomon-me-xronies-pathiseis-poy-ergazontai-se-ypiresies-me-amesi-epafi-me-koino-apo-ton-koronoio)

Τα άτομα με χρόνιες παθήσεις, *όπως νεφροπαθείς, θαλασσαιμικοί, μεταμοσχευμένοι μυελού οστών και συμπαγών οργάνων, καρδιοπαθείς, καρκινοπαθείς, άτομα με αναπνευστικά νοσήματα, ανοσοανεπάρκειες, σακχαρώδη διαβήτη, αυτοάνοσα νοσήματα, επίκτητα σύνδρομα, με λεμφώματα (π.χ. Hodgkin), λήπτες βιολογικών παραγόντων (TNFα inhibitor Anti–IL-6 receptor), λήπτες κορτικοστεροειδών και γενικότερα άτομα με αναπηρία και χρόνιες παθήσεις, καθώς και γονείς τέκνων με αναπηρία που ανήκουν στις ομάδες υψηλού κινδύνου και έχουν μεγάλο κίνδυνο εμφάνισης σοβαρών επιπλοκών σε περίπτωση μόλυνσης με τον ιό*,

για όλες αυτές τις κατηγορίες του πληθυσμού που εργάζονται σε νοσοκομεία, σχολεία και γενικά σε δομές, ή υπηρεσίες δημόσιου ή ιδιωτικού τομέα στις οποίες έρχονται σε επαφή με το κοινό, θα πρέπει να παρέχεται η δυνατότητα επιλογής απομάκρυνσης από τις θέσεις εργασίες τους ή ακόμα και αποχή από την εργασία και παραμονή κατ΄ οίκον, χωρίς να χρεώνονται άδεια και χωρίς μείωση των αποδοχών τους, για την αποφυγή εμφάνισης της νόσου και επιπλοκών αυτής. Πρόκειται για τις ευπαθείς ομάδες όπως έχουν οριστεί από το ίδιο το υπουργείο Υγείας.

Δυστυχώς είναι απαραίτητο η Πολιτεία να λάβει ειδικά μέτρα προστασίας κατά προτεραιότητα, προς όφελος των ευπαθών ομάδων, καθώς είναι σχεδόν βέβαιο ότι το επόμενο διάστημα τα κρούσματα θα αυξηθούν και θα επιταχυνθεί η διασπορά του ιού.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |